Вижте коя известна българска актриса ще изиграе Людмила Живкова!
Деси Тенекеджиева ще снима филм, посветен на щерката на комунистическия лидер на България - Людмила Живкова, стана ясно от нейно съобщение във Фейсбук. Актрисата лично ще изиграе Живкова, за която се изразява доста ласкаво. Публикуваме думите на Тенекеджиева без редакторска намеса: Като продуцент обичам не само сигурността, но и да експериментирам. Като актриса обожавам предизвикателствата. А като отявлена антикомунистка ще ми бъде повече от любопитно да вляза в образа на тази изключителна жена с различна от моята политическа идеология. /Да не забравяме, че преди месеци излезе последният ми филм като продуцент "Звярът е още жив", който показва отношението ми по темата/. Жена, родена в неподходящо за нея историческо време... Жена, претърпяла пълна духовна трансформация... Жена - дъщеря на баща си, но и на Ванга, Рьорих, Сай Баба... Жена, неможеща по никакъв начин повече да живее там и тогава... Жена огън, вятър и дух. Людмила. Очаквайте неочакваното... През пролетта - книга антология, обединяваща всичко до този момент и много нови и любопитни факти. И веднага след това - продължаваме работа и по филма :) Ето повод да се върна за малко в България. Благодаря ти, Иво Палмов, че събудихме този наш страхотен проект. Совите не са това, което са...